MINT วิ่งต่อ 6% เฉียดเป้า 30 บ. ลุ้นผลงานปีนี้ฟื้นตัวรับ “วัคซีน พาสปอร์ต”
MINT วิ่งต่อ 6% เฉียดเป้า 30 บ. ลุ้นผลงานปีนี้ฟื้นตัวรับ "วัคซีน พาสปอร์ต"
MINT วิ่งต่อ 6% เฉียดเป้า 30 บ. ลุ้นผลงานปีนี้ฟื้นตัวรับ "วัคซีน พาสปอร์ต"
8 ก.พ. 2564

ผู้สื่อข่าวรายงานว่า ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ล่าสุด ณ เวลา 15.10 น. อยู่ที่ระดับ 29.75 บาท ปรับตัวขึ้น 1.75 บาท หรือ 6.25% สูงสุดที่ 30 บาท ต่ำสุดที่ระดับ 28.25 บาท ด้วยมูลค่าการซื้อขาย 970.71 ล้านบาท
โดยราคาหุ้นปรับตัวขึ้นอย่างมีนัยสำคัญเป็นวันที่ 6 นับตั้งแต่วันที่ 29 ม.ค.2564 ปิดตลาดที่ระดับ 24.80 บาท ซึ่งคิดเป็นการปรับตัวขึ้นกว่า  19.95% ใน 6 วันทำการ

ทั้งนี้ บล.เคทีบีเอสที ระบุในบทวิเคราะห์ ว่า MINT (เป้าเชิงกลยุทธ์ 30.00 บาท) รับปัจจัยบวกจากทั้งกรณีวัคซีนพาสปอร์ตและสถานการณ์การระบาดในยุโรปที่ดีขึ้นพร้อมกับการกระจายวัคซีน
โดย MINT มีโรงแรมในโซนยุโรปอยู่มาก ในขาของการฟื้นตัวเราคาดว่าจะได้ประโยชน์สูงสุดเมื่อเทียบกับหุ้นในกลุ่มโรงแรมอื่น ดังนั้น KTBST ประเมินผลการดำเนินงานปี 2563 ขาดทุนที่ 1.8 หมื่น ลบ.แต่คาดจะพลิกกลับมามีกำไรที่ 1.77 พัน ลบ.ในปี 2564
 
 
 
 
 